Hvordan virker selvoppustelige liggeunderlag?
Selvoppustelige liggeunderlag virker ved, at de har en kerne bestående af skum, som suger luft til sig, når ventilen åbnes. Derved udvider skummet sig, og liggeunderlaget pustes op. Det kan dog være nødvendigt også at puste et par gange med munden til sidst for at sikre, at liggeunderlaget bliver pustet helt op. Et selvoppusteligt liggeunderlag bør opbevares udfoldet og med åben ventil, så skummet kan suge luft til sig og bevare sin struktur.